Diari Oficial de la Generalitat Valenciana


Sumari del DOGV 5648, del 27-11-2007 (2007/14170)

ORDRE de 16 de novembre de 2007, de la Conselleria d'Economia, Hisenda i Ocupació, de modificació de l'Ordre de 27 de desembre de 2006, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes a empreses familiars per a la realització de protocols familiars, i es convoquen per a l'exercici 2007.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5648

Data del DOGV
:   27-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/14698


Data del document
:   16-11-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * ajuda a les empreses
    * herència
    * petita i mitjana empresa
    * suport econòmic
    * empresa familiar
    * verificació de comptes

ORDRE de 16 de novembre de 2007, de la Conselleria d'Economia, Hisenda i Ocupació, de modificació de l'Ordre de 27 de desembre de 2006, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes a empreses familiars per a la realització de protocols familiars, i es convoquen per a l'exercici 2007. [2007/14975]  
L'Ordre de 27 de desembre de 2006, de la conselleria d'Economia, Hisenda i Ocupació (DOCV núm. 5.434, de 23 de gener de 2007) va establir les bases per a l'atorgament d'ajudes per a la realització de protocols familiars, així com la convocatòria per a l'any 2007.  
En la base novena, punt 1, disposa que el termini de presentació de justificacions serà el que, eventualment, es determine en la resolució de concessió de l'ajuda, i en tot cas la data límit serà el 20 de novembre de cada any; en virtut de tot això acabaria el pròxim 20 de novembre de 2007.  
S'ha constatat que atesa la diversitat i la situació diferent de les empreses familiars, els resulta complex, en alguns casos, reunir la documentació que s'exigix en la base novena per a justificar les ajudes. Per això, es considera que cal ampliar el termini de presentació de justificacions.  
En virtut d'això, i fent ús de les facultats conferides per la Llei 5/1983, de 30 de desembre del Consell  
ORDENE  
Article 1  
S'introduïx una modificació en la redacció de la base novena, punt 1, paràgraf segon, de l'Ordre de 27 de desembre de 2006, amb el text següent:  
«La presentació de justificacions haurà de tindre lloc en el termini que, eventualment, es determine en la resolució de concessió de l'ajuda i, en tot cas, com a data límit el 15 de desembre de l'any corresponent.»  
València, 16 de novembre de 2007  
El conseller d'Economia, Hisenda i Ocupació,   
i vicepresident segon del Consell,  
GERARDO CAMPS DEVESA